**Հավելված N 2**

**Կոռուպցիայի կանխարգելման հանձնաժողովի**

**2024 թվականի \_\_\_\_\_\_\_\_ \_\_\_\_\_-ի N \_\_-Ն որոշման**

**«Հավելված N 2**

**Կոռուպցիայի կանխարգելման հանձնաժողովի**

**2022 թվականի հուլիսի 22-ի N 04-Ն որոշման**

**ԿԱՐԳ**

**ԿՈՒՍԱԿՑՈՒԹՅԱՆ ՏԱՐԵԿԱՆ ՀԱՇՎԵՏՎՈՒԹՅԱՆ ԼՐԱՑՄԱՆ ԵՎ ՀՐԱՊԱՐԱԿՄԱՆ, ԻՆՉՊԵՍ ՆԱԵՎ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎ ՆԵՐԿԱՅԱՑՆԵԼՈՒ**

**ԳԼՈՒԽ 1**

**ԸՆԴՀԱՆՈՒՐ ԴՐՈՒՅԹՆԵՐ**

1. Կուսակցության տարեկան հաշվետվության լրացման և հրապարակման, ինչպես նաև տարեկան հաշվետվությունը Կոռուպցիայի կանխարգելման հանձնաժողով ներկայացնելու կարգով (այսուհետ՝ Կարգ) կարգավորվում են «Կուսակցությունների մասին» սահմանադրական օրենքի (այսուհետ` Օրենք) 27-րդ հոդվածի 2-րդ մասով սահմանված՝ հաշվետու տարվա ընթացքում կուսակցության ֆինանսական միջոցների աղբյուրների և ծախսերի, ինչպես նաև գույքի մասին հաշվետվությունը (այսուհետ՝ տարեկան հաշվետվություն) լրացնելու և հրապարակելու, ինչպես նաև տարեկան հաշվետվությունը Կոռուպցիայի կանխարգելման հանձնաժողով (այսուհետ՝ Հանձնաժողով) ներկայացնելու հետ կապված հարաբերությունները։
2. Տարեկան հաշվետվության լրացման համար հաշվետու տարի է համարվում այն տարվա հունվարի 1-ից մինչև դեկտեմբերի 31-ը՝ ներառյալ ընկած ժամանակահատվածը, որի վերաբերյալ կուսակցությունը Օրենքի 27-րդ հոդվածի համաձայն պետք է ներկայացնի տարեկան հաշվետվություն, ընդ որում՝ հաշվետու տարվա ընթացքում կուսակցության պետական գրանցման կամ լուծարման դեպքում հաշվետու տարի է համարվում, համապատասխանաբար, պետական գրանցման ամսաթվից մինչև տվյալ տարվա դեկտեմբերի 31-ն ընկած ժամանակահատվածը կամ տվյալ տարվա հունվարի 1-ից մինչև լուծարման ամսաթիվն ընկած ժամանակահատվածը:
3. Կարգի իմաստով թերթը էլեկտրոնային ձևի ստորին հատվածում առկա կամ էլեկտրոնային համակարգի համապատասխան անվանումով առանձին թերթ է (Sheet)։
4. Տարեկան հաշվետվությունը լրացվում և Հանձնաժողով է ներկայացվում էլեկտրոնային եղանակով՝ Հանձնաժողովի պաշտոնական՝ [www.cpcarmenia.am](http://www.cpcarmenia.am) կայքի՝ կուսակցությունների տարեկան հաշվետվությունների ներկայացման էլեկտրոնային համակարգի միջոցով:
5. Բացառիկ դեպքում կուսակցության տարեկան հաշվետվությունը կարող է ներկայացվել նաև ոչ էլեկտրոնային համակարգի միջոցով, եթե Հանձնաժողով է ներկայացվել էլեկտրոնային համակարգի միջոցով տարեկան հաշվետվությունը ներկայացնելու անհնարինությունը հիմնավորող համապատասխան դիմում և այն բավարարվել է Հանձնաժողովի կողմից: Սույն կետով սահմանված դիմումը Հանձնաժողովը քննարկում է 7 աշխատանքային օրվա ընթացքում, ինչի արդյունքների վերաբերյալ տեղեկացնում է դիմումատուին 3 աշխատանքային օրվա ընթացքում: Էլեկտրոնային համակարգի միջոցով տարեկան հաշվետվությունը ներկայացնելու անհնարինությունը հիմնավորող դիմում ներկայացնելը չի ազատում կուսակցության պաշտոնատար անձին կուսակցության տարեկան հաշվետվության՝ օրենսդրությամբ սահմանված կարգով և ժամկետում չներկայացնելու համար նախատեսված պատասխանատվությունից:
6. Տարեկան հաշվետվության ներկայացման էլեկտրոնային համակարգ մուտք գործելու համար կուսակցության մշտապես գործող ղեկավար մարմնի ղեկավարը, իսկ կուսակցության կանոնադրությամբ կուսակցության մշտապես գործող ղեկավար մարմնի ղեկավարի պաշտոն նախատեսված չլինելու դեպքում՝ կուսակցության մշտապես գործող ղեկավար մարմնի կողմից լիազորված անձը (այսուհետ՝ լիազորված անձ) Հանձնաժողով է ներկայացնում «Վարչական իրավախախտումների վերաբերյալ Հայաստանի Հանրապետության» օրենսգրքի 14-րդ հոդվածի իմաստով՝ կուսակցության տարեկան հաշվետվության ներկայացման համար պատասխանատու՝ կուսակցության պաշտոնատար անձի (այսուհետ՝ կուսակցության պաշտոնատար անձ) անունը, ազգանունը, հայրանունը, հանրային ծառայությունների համարանիշը (կամ հանրային ծառայությունների համարանիշ չստանալու մասին տեղեկանքի համարը), էլեկտրոնային փոստի հասցեն և հեռախոսահամարը:
7. Որպես կուսակցության պաշտոնատար անձ կուսակցության մշտապես գործող ղեկավար մարմնի ղեկավարից բացի այլ անձի տվյալներ ներկայացնելու դեպքում անհրաժեշտ է կցել այն փաստաթուղթը (կուսակցության աշխատակցի դեպքում՝ աշխատանքային պայմանագիր, կուսակցության մշտապես գործող ղեկավար մարմնի անդամի դեպքում՝ կուսակցության կանոնադրություն կամ մշտապես գործող ղեկավար մարմնի որոշում), որով հիմնավորվում է, որ կուսակցության տարեկան հաշվետվության՝ Հանձնաժողով ներկայացնելու պարտականությունը կրում է այդ անձը:
8. Պաշտոնատար անձ կարող է լինել «Վարչական իրավախախտումների վերաբերյալ Հայաստանի Հանրապետության» օրենսգրքի 14-րդ հոդվածով սահմանված անձը: Կուսակցության կանոնադրությամբ կամ այլ փաստաթղթով պաշտոնատար անձ սահմանված չլինելու, ինչպես նաև կուսակցության նախագահի կողմից կուսակցության պաշտոնատար անձի վերաբերյալ պահանջվող տվյալները Հանձնաժողով չներկայացնելու դեպքերում կուսակցության պաշտոնատար անձ է համարվում կուսակցության մշտապես գործող ղեկավար մարմնի ղեկավարը:
9. Տարեկան հաշվետվությունը ոչ էլեկտրոնային համակարգով ներկայացնելու դեպքում այն լրացվում է՝ չփոփոխելով ներբեռնված էլեկտրոնային ձևում առկա uահմանափակումները և տվյալների վավերացումը:
10. Տարեկան հաշվետվությունը համարվում է թերի կամ սխալ այն դեպքում, երբ այն չի պարունակում պահանջվող տեղեկությունը կամ պարունակում է ակնհայտ անհամապատասխանություններ։
11. Եթե հաշվետու տարվա ընթացքում կուսակցությունը փաստացի գործունեություն չի ծավալել, դրամական կամ ոչ դրամական միջոցների հոսքեր չեն եղել, ապա լրացվում են միայն էլեկտրոնային ձևի «Ընդհանուր» թերթի տեղեկությունները և «Ընթացիկ ֆինանսական գործունեություն չի ծավալել» բառերի դիմաց կատարվում է պահանջվող նշումը, որը նշանակում է, որ հաշվետու տարվա ընթացքում կուսակցությունը ընթացիկ ֆինանսական գործունեություն չի ծավալել, գույք չի օգտագործել, ծրագրեր չի իրականացրել, դրամական կամ ոչ դրամական հոսքեր չի ունեցել, առկա չէ որևէ տվյալ, որը պահանջվում է ներկայացնել տարեկան հաշվետվությամբ:
12. Պետական գրանցման ենթակա գույքի վերաբերյալ գործարքները, ինչպես նաև ցանկացած տվյալ, որն օրենքով սահմանված կարգով ենթակա է պետական գրանցման տարեկան հաշվետվության մեջ արտացոլվում են պետական գրանցման ամսաթվով։
13. Տարեկան հաշվետվության մեջ առկա բոլոր այն դաշտերը, որոնցում պահանջվում է լրացնել հասցե, առկա տեղեկությունները լրացվում են հետևյալ հերթականությամբ՝ մարզ, համայնք (Երևան քաղաքի դեպքում՝ Երևան), ներբնակավայրային աշխարհագրական օբյեկտ (թաղամաս, հրապարակ, փողոց, պողոտա, նրբանցք, անցում, փակուղի, զբոսայգի և այլն), անշարժ գույքի հերթական համար:
14. Տարեկան հաշվետվության մեջ առկա այն դաշտերը, որոնցում պահանջվում է լրացնել գնահատվող գումար, գնահատումն իրականացվում է դրամական նյութական միավորի շուկայական արժեքով, որը հավասար է համեմատելի հանգամանքներում նույնանման ապրանքների, աշխատանքների կամ ծառայությունների համար սովորաբար գանձվող գումարին կամ այն գնին, որով գույքի, աշխատանքների կամ ծառայության մասին բոլոր անհրաժեշտ տեղեկություններ ունեցող և այն վաճառելու պարտավորություն չունեցող վաճառողը համաձայն է վաճառել, իսկ դրա արժեքի մասին բոլոր անհրաժեշտ տեղեկություններ ունեցող և այն ձեռք բերելու պարտավորություն չունեցող գնորդը համաձայն է ձեռք բերել այն, իսկ այն դաշտերը, որոնցում պահանջվում է լրացնել գույքի կադաստրային արժեքը, ապա կադաստրային արժեքը լրացվում է հաշվետու տարվա դեկտեմբերի 31-ի դրությամբ, իսկ գույքի օտարման գործարքների դեպքում՝ գույքի օտարման պահի դրությամբ:
15. Տարեկան հաշվետվության մեջ արտարժույթով գործարքների դեպքում գործարքի գումարն արտացոլվում է ՀՀ դրամով՝ ելնելով գործարքի օրվա համար Կենտրոնական բանկի հրապարակած արժութային շուկաներում ձևավորված միջին փոխարժեքից: Տարեսկզբի և տարեվերջի դրությամբ առկա դրամական միջոցները վերագնահատվում են՝ ելնելով տվյալ օրվա համար Կենտրոնական բանկի հրապարակած արժութային շուկաներում ձևավորված միջին փոխարժեքից:
16. Տարեկան հաշվետվության մեջ առկա բոլոր այն դաշտերը, որոնցում պահանջվում է լրացնել ամսաթիվ, տվյալները լրացվում են հետևյալ հերթականությամբ՝ օր/ամիս/տարի:
17. Տարեկան հաշվետվությունը Օրենքով սահմանված կարգով Հայաստանի Հանրապետության հրապարակային ծանուցումների պաշտոնական ինտերնետային կայքում (www.azdarar.am) hրապարակելուց հետո՝ եռօրյա ժամկետում, ոչ էլեկտրոնային համակարգով ներկայացնելու դեպքում՝ դրա հրապարակման փաստը վկայող ապացույցի հետ պետք է ներկայացվի Հանձնաժողով։
18. Տարեկան հաշվետվությունը ներկայացվում է հրապարակման, ինչպես նաև Հանձնաժողով՝ կուսակցության պաշտոնատար անձի ստորագրությամբ։ Կուսակցության տարեկան հաշվետվությունն էլեկտրոնային համակարգի միջոցով ներկայացնելու դեպքում ստորագրության առկայության պահանջը համարվում է պահպանված, եթե կատարվել է համապատասխան նշումը:
19. Կուսակցության տարեկան հաշվետվությունն էլեկտրոնային համակարգով ներկայացնելու դեպքում լրացվում է տարեկան հաշվետվությունը, ներբեռնվում լրացված տարեկան հաշվետվությունը, այն հրապարակվում օրենքով սահմանված կարգով, այնուհետև էլեկտրոնային համակարգում վերբեռնվում հրապարակման փաստը վկայող ապացույցը կամ նշվում հրապարկման հղումը կամ հրապարակման փաստը վկայող ապացույցն ուղարկվում է Հանձնաժողովի պաշտոնական՝ [info@cpcarmenia.am](mailto:info@cpcarmenia.am) էլեկտրոնային փոստի հասցեին:
20. Կարգի 4-րդ կետով սահմանված դիմումը բավարարվելու դեպքում կուսակցության տարեկան հաշվետվությունը և դրա հրապարակման փաստը վկայող ապացույցը Հանձնաժողով են ներկայացվում՝

1) էլեկտրոնային կրիչով՝ առձեռն կամ փոստային առաքմամբ, կամ

2) էլեկտրոնային հարցումների միասնական հարթակի ([www.e-request.am](http://www.e-request.am)) միջոցով, կամ

3) Հանձնաժողովի պաշտոնական՝ [info@cpcarmenia.am](mailto:info@cpcarmenia.am) էլեկտրոնային փոստին ուղարկելու միջոցով:

1. Տարեկան հաշվետվությունը համարվում է սահմանված ժամկետում ներկայացված, եթե՝

1) առձեռն՝ էլեկտրոնային կրիչով ներկայացնելու դեպքում այն հանձնվել է մինչև սահմանված վերջնաժամկետի օրվա աշխատանքային ժամի ավարտը,

2) փոստային առաքմամբ ներկայացնելու դեպքում այն կապի կազմակերպությանն է հանձնվել մինչև սահմանված վերջնաժամկետի օրվա ժամը 24:00-ն,

3) էլեկտրոնային համակարգի, էլեկտրոնային հարցումների միասնական հարթակի կամ Հանձնաժողովի պաշտոնական էլեկտրոնային փոստին ուղարկելու միջոցով ներկայացնելու դեպքում այն ուղարկվել է մինչև սահմանված վերջնաժամկետի օրվա աշխատանքային ժամի ավարտը:

**ԳԼՈՒԽ 2**

**«ԸՆԴՀԱՆՈՒՐ»**

1. «Ընդհանուր» թերթում լրացվում են կուսակցության մասին հետևյալ տեղեկությունները՝

1) «Կուսակցության անվանում» տողում լրացվում է կուսակցության լրիվ անվանումը՝ ըստ կուսակցության կանոնադրության,

2) «Կուսակցության գրանցման ամսաթիվ» տողում լրացվում է կուսակցության պետական գրանցման ամսաթիվը,

3) «Կուսակցության ամփոփ տվյալներ» տողում լրացվում են կուսակցության վերաբերյալ ընդհանուր ամփոփ տեղեկություններ՝ անդամների թիվը, կուսակցության գաղափարախոսությունը, դրա հիմքում ընկած արժեքները, կամ հաշվետվությունը ներկայացնող անձի կողմից անհրաժեշտ համարվող այլ տեղեկությունների,

4) «Կուսակցության աշխատակիցների միջին թվաքանակ» տողում լրացվում է հաշվետու տարում կուսակցության աշխատակիցների թվի միջին թվաբանական արժեքը՝ կլորացված դեպի առաջին ամբողջ թիվը,

5) «Կուսակցության հասցե» տողում լրացվում է կուսակցության գտնվելու վայրի հասցեն,

6) «Կուսակցության ինտերնետային կայք» տողում, առկայության դեպքում, լրացվում է կուսակցության ինտերնետային կայքի հղումը:

1. «Ընդհանուր» թերթի «1.1 Ղեկավար անձնակազմ» աղյուսակում լրացվում են կուսակցության մշտապես գործող ղեկավար մարմնում, իսկ այլ ղեկավար մարմնի դեպքում՝ այդ ղեկավար մարմնում (այսուհետ՝ Ղեկավար մարմին) հաշվետու տարվա որևէ ժամանակահատվածում պաշտոն զբաղեցնող անձանց վերաբերյալ օրենքով սահմանված կարգով համապատասխան պետական գրանցում ստացած հետևյալ տեղեկությունները՝

 1) 1-ին սյունակում լրացվում է տողի հերթական համարը,

 2) 2-րդ սյունակում լրացվում է Ղեկավար մարմնում պաշտոն զբաղեցնող անձի անունը և ազգանունը՝ ըստ անձնագրային տվյալների,

 3) 3-րդ սյունակում լրացվում է Ղեկավար մարմնում պաշտոն զբաղեցնող անձի սեռը,

 4) 4-րդ սյունակում լրացվում է Ղեկավար մարմնում պաշտոն զբաղեցնող անձի՝ տվյալ պաշտոնի ստանձնման (ղեկավար մարմնի անդամ դառնալու) պետական գրանցման ամսաթիվը,

 5) 5-րդ սյունակում լրացվում է Ղեկավար մարմնում պաշտոն զբաղեցնող անձի՝ տվյալ պաշտոնի դադարեցման (ղեկավար մարմնի անդամ դառնալու) պետական գրանցման ամսաթիվը (եթե պաշտոնը դադարեցվել է տվյալ հաշվետու ժամանակաշրջանում)։

1. «Ընդհանուր» թերթի «1.2 Տարածքային ստորաբաժանումներ» աղյուսակում լրացվում են կուսակցության կանոնադրությամբ սահմանված, հաշվետու տարում ունեցած և օրենքով սահմանված կարգով համապատասխան պետական գրանցում ստացած տարածքային ստորաբաժանումների վերաբերյալ հետևյալ տեղեկությունները՝

 1) 1-ին սյունակում լրացվում է տողի հերթական համարը,

 2) 2-րդ սյունակում լրացվում է տվյալ տարածքային ստորաբաժանման գտնվելու վայրի հասցեն,

 3) 3-րդ սյունակում լրացվում է տվյալ տարածքային ստորաբաժանման գտնվելու վայրի մարզը,

 4) 4-րդ սյունակում լրացվում է տվյալ տարածքային ստորաբաժանման գործունեության սկզբի պետական գրանցման ամսաթիվը,

 5) 5-րդ սյունակում լրացվում է տվյալ տարածքային ստորաբաժանման գործունեության վերջի պետական գրանցման ամսաթիվը (եթե տվյալ ստորաբաժանման գործունեությունը դադարեցվել է հաշվետու ժամանակաշրջանում)։

1. «Ընդհանուր» թերթի «1.3 Հետազոտություններ» աղյուսակում լրացվում են հաշվետու տարվա ընթացքում կուսակցության կողմից հրապարակված կուսակցության գաղափարախոսության, ծրագրային նպատակների և հանրային քաղաքականության հարցերի մասին հետազոտությունների վերաբերյալ հետևյալ տեղեկությունները՝

 1) 1-ին սյունակում լրացվում է տողի հերթական համարը,

 2) 2-րդ սյունակում լրացվում է հրապարակման վերնագիրը,

 3) 3-րդ սյունակում լրացվում է տվյալ հետազոտության տեսակը,

 4) 4-րդ սյունակում լրացվում է տվյալ հետազոտության հրապարակման ամսաթիվը,

 5) 5-րդ սյունակում առկայության դեպքում լրացվում է տվյալ հետազոտության ինտերնետային հղումը:

**ԳԼՈՒԽ 3**

**«ՄՈՒՏՔԵՐ ԵԼՔԵՐ»**

1. «Մուտքեր Ելքեր» թերթում լրացվում են հաշվետու տարվա ընթացքում կուսակցության մուտքերի և ելքերի վերաբերյալ հետևյալ տեղեկությունները՝
   1. «Դրամական միջոցների մնացորդ տարվա սկզբի դրությամբ» տողում լրացվում է հաշվետու տարվա հունվարի 1-ի դրությամբ կուսակցության բոլոր բանկային հաշիվների (բացառությամբ նախընտրական հիմնադրամների) մնացորդների հանրագումարը,
   2. «1.1․1 Պետական ընդհանուր ֆինանսավորում» տողում լրացվում է հաշվետու տարվա ընթացքում ստացված Օրենքի 26-րդ հոդվածի 2-րդ մասով սահմանված բյուջետային ֆինանսավորման գումարի ընդհանուր չափը, ընդ որում՝ 2021 թվականի տարեկան հաշվետվության դեպքում այս դաշտում լրացվում է ստացված պետական ընդհանուր ֆինանսավորման գումարի ընդհանուր չափը,

2) «1.1․2 Պետական նպատակային ֆինանսավորում» տողում լրացվում է հաշվետու տարվա ընթացքում Օրենքով սահմանված կարգով ստացված պետական նպատակային ֆինանսավորման գումարի ընդհանուր չափը,

3) «1.2.1 Նվիրատվություններ» տողում լրացվում է դրամական նվիրատվությունների և վերադարձված դրամական նվիրատվությունների տարբերության գումարը, որը հավասար է «Ծանոթագրություն 1» թերթի «1.1 Դրամական նվիրատվություններ» աղյուսակի 6-րդ և 8-րդ սյունակների հանրագումարների տարբերության և «1.2 Չթույլատրված աղբյուրներից ստացված դրամական նվիրատվություններ» աղյուսակի 5-րդ և 6-րդ սյունակների հանրագումարների տարբերության գումարին,

4) «1.2.2 Բնեղենով նվիրատվություններ» տողում լրացվում է անշարժ գույքի, ինչպես նաև տրանսպորտային միջոցների ձեռքբերման կամ օտարման գծով հաշվարկված նվիրատվությունների, կուսակցության օգտին անհատույց կատարված աշխատանքների կամ ծառայությունների, տեղական և միջազգային համագործակցության շրջանակներում կուսակցությանն ու նրա անդամներին ուսումնառության, վերապատրաստման, համաժողովներին, սեմինարներին ու նմանատիպ այլ միջոցառումներին մասնակցության նպատակով հատուցված համապատասխան միջոցների, գույքը շուկայական արժեքից էականորեն ցածր գնով կուսակցությանը վարձակալության, ինչպես նաև անհատույց օգտագործմանը հանձնելու արդյունքում հաշվարկված մուտքերի, ինչպես նաև այլ ոչ դրամական նվիրատվությունների գումարների ընդհանուր չափը, որը հավասար է «Ծանոթագրություն 2» թերթի «2.1 Անշարժ գույքի ձեռքբերման կամ օտարման գծով հաշվարկված նվիրատվություններ» տողի, «2.2 Տրանսպորտային միջոցների ձեռքբերման կամ օտարման գծով հաշվարկված նվիրատվություններ» տողի, «2.3 Կուսակցության օգտին անհատույց կատարված աշխատանքներ կամ ծառայություններ» աղյուսակի 4-րդ սյունակում լրացված բոլոր տողերի, «2.4 Տեղական և միջազգային համագործակցության շրջանակներում կուսակցությանն ու նրա անդամներին ուսումնառության, վերապատրաստման, համաժողովներին, սեմինարներին ու նմանատիպ այլ միջոցառումներին մասնակցության նպատակով հատուցված համապատասխան միջոցներ» աղյուսակի 6-րդ սյունակում լրացված բոլոր տողերի, «2.5 Անշարժ գույքը շուկայական արժեքից էականորեն ցածր գնով կուսակցությանը վարձակալության կամ անհատույց օգտագործման հանձնելու արդյունքում հաշվարկված մուտքեր» աղյուսակի 7-րդ սյունակում լրացված բոլոր տողերի ինչպես նաև «2.6 Այլ ոչ դրամական նվիրատվություններ» աղյուսակի 5-րդ սյունակում լրացված բոլոր տողերի հանրագումարին,

5) «1.3.1 Մուտքի վճարներ» տողում լրացվում է կուսակցությանն անդամագրվելու համար միանվագ կատարվող վճարների (այսուհետ՝ մուտքի վճար) ընդհանուր չափը, որը հավասար է «Ծանոթագրություն 3» թերթի «3.1 Մուտքի վճարներ» աղյուսակի 4-րդ սյունակում լրացված բոլոր տողերի հանրագումարին,

6) «1.3.2 Անդամավճարներ» տողում լրացվում է սահմանված չափով պարբերաբար կատարվող վճարների (այսուհետ՝ անդամավճար) ընդհանուր չափը, որը հավասար է «Ծանոթագրություն 3» թերթի «3.2 Անդամավճարներ» աղյուսակի 4-րդ սյունակում լրացված բոլոր տողերի հանրագումարին,

7) «1.4.1 Կուսակցության անշարժ գույքի վաճառքից մուտքեր» տողում լրացվում է կուսակցության անշարժ գույքի վաճառքից առաջացած դրամական միջոցների ընդհանուր գումարի չափը, որը հավասար է «Ծանոթագրություն 4» թերթի «4.1 Կուսակցության անշարժ գույքի վաճառքից մուտքեր» աղյուսակի 6-րդ սյունակում լրացված բոլոր տողերի հանրագումարին,

8) «1.4.2 Կուսակցության անշարժ գույքի վարձակալության հանձնումից մուտքեր» տողում լրացվում է կուսակցության անշարժ գույքի վարձակալության հանձնումից առաջացած դրամական միջոցների ընդհանուր գումարի չափը, որը հավասար է «Ծանոթագրություն 4» թերթի «4.2 Կուսակցության անշարժ գույքի վարձակալության հանձնումից մուտքեր» աղյուսակի 6-րդ սյունակում լրացված բոլոր տողերի հանրագումարին,

9) «1.5.1 Ստացված վարկեր և փոխառություններ» տողում լրացվում է հաշվետու տարվա ընթացքում կուսակցության ստացած վարկերի և փոխառությունների ընդհանուր գումարի չափը,

10) «1.5.2 Բանկային ավանդների գծով ստացված տոկոսներ» տողում լրացվում է հաշվետու տարվա ընթացքում կուսակցության բանկային ավանդների գծով փաստացի ստացված տոկոսների ընդհանուր գումարի չափը։ Ավանդի ներդրումը կամ դրա վերադարձը չի ներառվում, համապատասխանաբար ելքերում կամ մուտքերում,

11) «1.6 Կուսակցության հիմնադրած ընկերությունների՝ հաշվետու տարում կուսակցությանը փոխանցած միջոցներ» տողում լրացվում է կուսակցության հիմնադրած ընկերությունների՝ հաշվետու տարում կուսակցությանը փոխանցած շահաբաժինների ընդհանուր գումարի չափը, որը հավասար է «Ծանոթագրություն 5» թերթի «5.1 Կուսակցության հիմնադրած ընկերությունների՝ հաշվետու տարում կուսակցությանը փոխանցած միջոցներ» աղյուսակի 4-րդ սյունակում լրացված բոլոր տողերի հանրագումարին,

12) «1.7 Այլ մուտքեր» տողում առկայության դեպքում լրացվում է նախորդ տողերում չնշված, սակայն մուտք եղած այլ դրամական կամ ոչ դրամական միջոցների գումարի ընդհանուր չափը, որի բացվածքը՝ առանձին տողերով ներկայացվում է հաշվետվությանը կից հավելվածով,

13) «2.1 Աշխատանքի վարձատրություն և դրան հավասարեցված այլ վճարներ, քաղաքացիաիրավական պայմանագրերի հիման վրա ծառայությունների մատուցման վճարներ տողում» լրացվում է աշխատանքի վարձատրություն և դրան հավասարեցված այլ վճարումների, քաղաքացիաիրավական պայմանագրերի հիման վրա ծառայությունների մատուցման վճարների դրամական և ոչ դրամական միջոցների ընդհանուր գումարի չափը՝ առանց հարկերի, տուրքերի և այլ պարտադիր վճարների,

14) «2.2 Հարկեր, տուրքեր և այլ պարտադիր վճարներ» տողում լրացվում է հաշվետու տարվա ընթացքում պետական կամ համայնքային բյուջեներ վճարված հարկերի, տուրքերի և այլ պարտադիր վճարների ընդհանուր գումարի չափը,

15) «2.3 Կոմունալ վճարներ» տողում լրացվում է հետևյալ ծառայությունների մատուցման համար վճարված ընդհանուր գումարի չափը՝

ա. էլեկտրաէներգիայի օգտագործում,

բ. ջրամատակարարում,

գ. գազամատակարարում,

դ. կենտրոնական ջեռուցում,

ե. տաք ջրամատակարարում,

զ. կոյուղի,

է. սանմաքրում,

ը. ինտերնետային,

թ․ հեռախոսակապի,

ժ․ այլ,

16) «2.4 Գույքի վարձակալության վճարներ» տողում լրացվում է Կուսակցության կողմից վարձակալված գույքի դիմաց հաշվետու տարվա ընթացքում կատարած վարձակալական վճարների հանրագումարը,

17) «2.5 Անշարժ գույքի ձեռքբերման վճարներ» տողում լրացվում է հաշվետու տարվա ընթացքում կուսակցության կողմից անշարժ գույքի ձեռքբերման համար կատարված վճարների հանրագումարը,

18) «2.6 Տրանսպորտային միջոցների ձեռքբերման վճարներ» տողում լրացվում է հաշվետու տարվա ընթացքում կուսակցության կողմից տրանսպորտային միջոցների ձեռքբերման համար կատարված վճարների հանրագումարը,

19) «2.7 Ապրանքանյութական արժեքներ ձեռք բերելու համար կատարված վճարներ» տողում լրացվում է հաշվետու տարվա ընթացքում կուսակցության կողմից ապրանքանյութական արժեքների ձեռքբերմանն ուղղված դրամական միջոցների, այդ թվում՝ դրանց գծով տրված կանխավճարների հանրագումարը,

20) «2.8 Տրանսպորտային ծախսերի գծով վճարներ» տողում լրացվում է հաշվետու տարվա ընթացքում կուսակցության կողմից տրանսպորտային ծախսերի դիմաց կատարված վճարների հանրագումարը՝ բացառությամբ այլ տողերում ներառված ծախսերի (աշխատանքի վարձատրություն և դրան հավասարեցված այլ վճարներ, քաղաքացիաիրավական պայմանագրերի հիման վրա ծառայությունների մատուցման վճարներ, ապրանքանյութական արժեքներ ձեռք բերելու համար կատարված վճարներ և այլն),

21) «2.9 Գործուղման ծախսերի գծով վճարներ» տողում լրացվում է հաշվետու տարվա ընթացքում կուսակցության աշխատակից հանդիսացող անձի գործուղման համար ՀՀ օրենսդրության սահմանաչափերը չգերազանցող գործուղման ծախսերի դիմաց կատարված վճարների հանրագումարը,

22) «Պետական նպատակային ֆինանսավորման միջոցների օգտագործման գծով կատարված ծախսեր» տողում լրացվում է հաշվետու տարում կուսակցության պետական նպատակային ֆինանսավորման միջոցների օգտագործման գծով կատարված ծախսերի գումարը, որը հավասար է «Հավելված» թերթի «1․ Կանանց, երիտասարդներին, հաշմանդամություն ունեցող անձանց և ազգային փոքրամասնությունների ներկայացուցիչներին կուսակցության գործունեության մեջ ներգրավելուն ուղղված միջոցառումների իրականացման նպատակով ծախսված միջոցներ», «2․ Հայաստանի Հանրապետության մարզերում կուսակցության տարածքային ներկայացվածության և տարածքային ստորաբաժանումների գործունեության ապահովման նպատակով ծախսված միջոցներ» և «3․ Կուսակցության գաղափարախոսության, ծրագրային նպատակների և հանրային քաղաքականության հարցերի մասին հետազոտությունների անցկացման, հրապարակման ու տարածման նպատակով ծախսված միջոցներ» աղյուսակների 3-րդ սյունակներում լրացված բոլոր տողերի հանրագումարին,

23) «2.11 Այլ ելքեր» տողում առկայության դեպքում լրացվում է նախորդ տողերում չնշված այլ դրամական կամ ոչ դրամական ելքերի ընդհանուր չափը, որի բացվածքը՝ առանձին տողերով ներկայացվում է հաշվետվությանը կից հավելվածով,

24) «Դրամական միջոցների մնացորդ տարվա վերջի դրությամբ» տողում լրացվում է հաշվետու տարվա դեկտեմբերի 31-ի դրությամբ կուսակցության բոլոր բանկային հաշիվների (բացառությամբ նախընտրական հիմնադրամների) մնացորդների հանրագումարը:

**ԳԼՈՒԽ 4**

**«ԳՈՒՅՔ»**

1. «Գույք» թերթի «2.1 Տարեվերջի դրությամբ առկա անշարժ գույք» աղյուսակում լրացվում են հաշվետու տարվա դեկտեմբերի 31-ի դրությամբ կուսակցությանը սեփականության իրավունքով պատկանող անշարժ գույքի վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում բացվող ցանկից ընտրվում է անշարժ գույքի համապատասխան տեսակը, ընդ որոմ, եթե հողամասը և դրա վրա ամրակայված մեկ կամ մի քանի անշարժ գույքերը հաշվառված են մեկ համարի ներքո (տրված է մեկ սեփականության վկայական), տվյալները լրացվում են մեկ տողով,
   3. 3-րդ սյունակում լրացվում է անշարժ գույքի կադաստրային ծածկագիրը կամ սեփականության իրավունքի վկայականի համարը,
   4. 4-րդ սյունակում լրացվում է անշարժ գույքի հասցեն՝ ըստ սեփականության իրավունքի վկայականում նշված տվյալների, իսկ դրա բացակայության դեպքում՝ գույքի փաստացի գտնվելու վայրի հասցեն,
   5. 5-րդ սյունակում լրացվում է տվյալ գույքի համառոտ նկարագիրը,
   6. 6-րդ սյունակում լրացվում են տարեկան հաշվետվությունը ներկայացնող անձի կողմից անհրաժեշտ համարվող այլ տեղեկություններ:
2. «Գույք» թերթի «2.2 Տարվա ընթացքում անշարժ գույքի ձեռքբերման գործարքներ» և «2.3 Տարվա ընթացքում անշարժ գույքի օտարման գործարքներ» աղյուսակներում լրացվում են հաշվետու տարվա ընթացքում կուսակցության անշարժ գույքի հետ իրականացված գործարքների վերաբերյալ հետևյալ տեղեկությունները՝
   1. 1-ին սյունակներում լրացվում է տողի հերթական համարը,
   2. 2-րդ սյունակում բացվող ցանկից ընտրվում է անշարժ գույքի համապատասխան տեսակը, ընդ որում, եթե հողամասը և դրա վրա ամրակայված մեկ կամ մի քանի անշարժ գույքերը հաշվառված են մեկ համարի ներքո (տրված է մեկ սեփականության վկայական), տվյալները լրացվում են մեկ տողով,
   3. 3-րդ սյունակներում լրացվում է անշարժ գույքի կադաստրային ծածկագիրը կամ սեփականության վկայականի համարը,
   4. 4-րդ սյունակում լրացվում է անշարժ գույքի հասցեն՝ ըստ սեփականության իրավունքի վկայականում նշված տվյալների, իսկ դրա բացակայության դեպքում՝ գույքի փաստացի գտնվելու վայրի հասցեն,
   5. 5-րդ սյունակներում լրացվում է համապատասխանաբար գույքի կադաստրային կամ շուկայական արժեքը՝ ՀՀ դրամով,
   6. 6-րդ սյունակներում լրացվում է գործարքի գումարը՝ ՀՀ դրամով։ Նվիրատվության դեպքում այս դաշտում նշվում է՝ 0,
   7. 7-րդ սյունակներում լրացվում են. 2.2. աղյուսակի դեպքում՝ անշարժ գույքի ձեռքբերման արդյունքում Օրենքի 24-րդ հոդվածի 1.1 մասի համաձայն հաշվարկված ոչ դրամային մուտքերը (բնեղենով նվիրատվությունը), 2.3. աղյուսակի դեպքում՝ անշարժ գույքի օտարման արդյունքում Օրենքի 21 հոդվածի 2-րդ մասի համաձայն հաշվարկված նվիրատվությունից մուտքերը (կուսակցության օգտին կատարվող նվիրատվություններ),
   8. 8-րդ սյունակներում բացվող ցանկից ընտրվում է անշարժ գույքի գործարքի համապատասխան տեսակը, «Այլ» տողն ընտրելու դեպքում հարկավոր է տալ բացատրություն «Այլ տվյալներ» դաշտում,
   9. 9-րդ սյունակներում լրացվում է գործարքի պետական գրանցման ամսաթիվը,
   10. 10-րդ սյունակներում լրացվում են գործարքի կողմ հանդիսացող ֆիզիկական անձի դեպքում անունը և ազգանունը, իսկ իրավաբանական անձի դեպքում՝ անվանումը,
   11. 11-րդ սյունակներում լրացվում են գործարքի կողմի հաշվառման կամ գրանցման վայրի հասցեն, դրա անհնարինության դեպքում՝ փաստացի բնակության կամ գտնվելու վայրի հասցեն,
   12. 12-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
3. «Գույք» թերթի «2.4 Տարեվերջի դրությամբ առկա տրանսպորտային միջոցներ» աղյուսակում լրացվում են հաշվետու տարվա դեկտեմբերի 31-ի դրությամբ կուսակցությանը սեփականության իրավունքով պատկանող տրանսպորտային միջոցների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է տվյալ տրանսպորտային միջոցի մակնիշը՝ ըստ հաշվառման վկայագրի,
   3. 3-րդ սյունակում լրացվում է տվյալ տրանսպորտային միջոցի սերիան՝ ըստ հաշվառման վկայագրի,
   4. 4-րդ սյունակում լրացվում է տվյալ տրանսպորտային միջոցի նույնականացման համարը՝ ըստ հաշվառման վկայագրի,
   5. 5-րդ սյունակում լրացվում է տվյալ տրանսպորտային միջոցի թողարկման տարեթիվը՝ ըստ հաշվառման վկայագրի,
   6. 6-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
4. «Գույք» թերթի «2.5 Տարվա ընթացքում տրանսպորտային միջոցների ձեռքբերման գործարքներ» և «2.6 Տարվա ընթացքում տրանսպորտային միջոցների օտարման գործարքներ» աղյուսակում լրացվում են հաշվետու տարվա ընթացքում կուսակցության տրանսպորտային միջոցների հետ իրականացված գործարքների վերաբերյալ հետևյալ տեղեկությունները՝
   1. 1-ին սյունակներում լրացվում է տողի հերթական համարը,
   2. 2-րդ սյունակներում լրացվում է տվյալ տրանսպորտային միջոցի մակնիշը՝ ըստ հաշվառման վկայագրի,
   3. 3-րդ սյունակներում լրացվում է տվյալ տրանսպորտային միջոցի սերիան՝ ըստ հաշվառման վկայագրի,
   4. 4-րդ սյունակներում լրացվում է տվյալ տրանսպորտային միջոցի նույնականացման համարը՝ ըստ հաշվառման վկայագրի,
   5. 5-րդ սյունակներում լրացվում է տվյալ տրանսպորտային միջոցի թողարկման տարեթիվը՝ ըստ հաշվառման վկայագրի,
   6. 6-րդ սյունակներում բացվող ցանկից ընտրվում է տրանսպորտային միջոցի հետ իրականացրած գործարքի համապատասխան տեսակը։ «Այլ» տողն ընտրելու դեպքում հարկավոր է տալ բացատրություն «Այլ տվյալներ» դաշտում,
   7. 7-րդ սյունակներում սույն Կարգի 10-րդ կետի համաձայն լրացվում է տրանսպորտային միջոցի շուկայական արժեքը։ Նվիրատվության դեպքում այս դաշտում նշվում է՝ 0,
   8. 8-րդ սյունակում լրացվում է գործարքի գումարը՝ ՀՀ դրամով,
   9. 9-րդ սյունակներում լրացվում են․ 2․5․ աղյուսակի դեպքում՝ տրանսպորտային միջոցի ձեռքբերման արդյունքում Օրենքի 24-րդ հոդվածի 1.1 մասի համաձայն կուսակցության մոտ ձևավորված խնայողության (բնեղենով նվիրատվությունը), 2․6․ աղյուսակի դեպքում՝ տրանսպորտային միջոցի օտարման արդյունքում Օրենքի 21 հոդվածի 2-րդ մասի համաձայն հաշվարկված նվիրատվությունից մուտքերը (կուսակցության օգտին կատարվող նվիրատվություններ)։
   10. 10-րդ սյունակներում լրացվում է գործարքի պետական գրանցման ամսաթիվը,
   11. 11-րդ սյունակներում լրացվում են գործարքի կողմ հանդիսացող ֆիզիկական անձի դեպքում՝ անունը և ազգանունը, իսկ իրավաբանական անձի դեպքում՝ անվանումը,
   12. 12-րդ սյունակներում լրացվում է գործարքի կողմի հաշվառման կամ գրանցման վայրի հասցեն, դրա անհնարինության դեպքում՝ փաստացի բնակության կամ գտնվելու վայրի հասցեն,
   13. 13-րդ սյունակներում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 5**

**«ՊԱՐՏԱՎՈՐՈՒԹՅՈՒՆՆԵՐ»**

1. «Պարտավորություններ» թերթի «3.1. Պարտավորություններ բանկերի և վարկային կազմակերպությունների նկատմամբ» աղյուսակում լրացվում են հաշվետու տարվա դեկտեմբերի 31-ի դրությամբ բանկերի և վարկային կազմակերպությունների (այսուհետ՝ ֆինանսական կազմակերպություններ) նկատմամբ կուսակցության պարտավորությունների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է ֆինանսական կազմակերպության լրիվ անվանումը,
   3. 3-րդ սյունակում լրացվում է ֆինանսական կազմակերպության գրանցման հասցեն` ՀՀ տարածքից դուրս գտնվելու դեպքում,
   4. 4-րդ սյունակում լրացվում է վարկի տեսակը,
   5. 5-րդ սյունակում լրացվում է վարկի արժույթը,
   6. 6-րդ սյունակում լրացվում է վարկի մայր գումարի մնացորդը արժույթով,
   7. 7-րդ սյունակում լրացվում է պարտավորության պայմանագրի կնքման ամսաթիվը,
   8. 8-րդ սյունակում լրացվում է վարկի տարեկան անվանական տոկոսադրույքը,
   9. 9-րդ սյունակում լրացվում է պարտավորության վերջնաժամկետի ամսաթիվը,
   10. 10-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
2. «Պարտավորություններ» թերթի «3.2. Ստացված փոխառություններ» աղյուսակում լրացվում են հաշվետու տարվա դեկտեմբերի 31-ի դրությամբ կուսակցության ստացված փոխառությունների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է փոխատու ֆիզիկական անձի դեպքում՝ անունը և ազգանունը, իսկ իրավաբանական անձի դեպքում՝ անվանումը,
   3. 3-րդ սյունակում լրացվում է փոխատուի հաշվառման կամ գրանցման վայրի հասցեն, դրա անհնարինության դեպքում՝ փաստացի բնակության կամ գտնվելու վայրի հասցեն,
   4. 4-րդ սյունակում լրացվում է փոխատու ֆիզիկական անձի դեպքում՝ անձը հաստատող փաստաթղթի համարը, իսկ իրավաբանական անձի դեպքում՝ ՀՎՀՀ-ն,
   5. 5-րդ սյունակում լրացվում է փոխառության արժույթը,
   6. 6-րդ սյունակում լրացվում է փոխառության մայր գումարի մնացորդը համապատասխան արժույթով,
   7. 7-րդ սյունակում լրացվում է փոխառության պայմանագրի կնքման ամսաթիվը,
   8. 8-րդ սյունակում լրացվում է փոխառության տարեկան անվանական տոկոսադրույքը,
   9. 9-րդ սյունակում լրացվում է փոխառության վերջնական մարման վերջնաժամկետի ամսաթիվը,
   10. 10-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
3. «Պարտավորություններ» թերթի «3.3. Կրեդիտորական պարտքեր» աղյուսակում լրացվում են հաշվետու տարվա դեկտեմբերի 31-ի դրությամբ կուսակցության կրեդիտորական պարտքերի հանրագումարը։
4. «Պարտավորություններ» թերթի «3.4. Այլ պարտավորություններ» աղյուսակում լրացվում են հաշվետու տարվա դեկտեմբերի 31-ի դրությամբ կուսակցության այլ պարտավորությունների հանրագումարը։

**ԳԼՈՒԽ 6**

**«ԾԱՆՈԹԱԳՐՈՒԹՅՈՒՆ 1»**

1. «Ծանոթագրություն 1» թերթի «1.1 Ֆիզիկական անձանց դրամական նվիրատվություններ» աղյուսակում լրացվում են հաշվետու տարվա ընթացքում ֆիզիկական անձանցից ստացված դրամական նվիրատվությունների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է նվիրատուի անունը, ազգանունը՝ ըստ բանկային հաշվի քաղվածքում ներառված համապատասխան տվյալների,
   3. 3-րդ սյունակում լրացվում է նվիրատուի անձը հաստատող փաստաթղթի համարը,
   4. 4-րդ սյունակում լրացվում է նվիրատվության արժույթը,
   5. 5-րդ սյունակում լրացվում է նվիրատվության գումարը՝ համապատասխան արժույթով,
   6. 6-րդ սյունակում նվիրատվությունը արտարժույթով արված լինելու դեպքում նվիրատվության գումարը ՀՀ դրամով լրացվում է՝ ելնելով գործարքի օրվա դրությամբ ՀՀ Կենտրոնական բանկի կողմից հրապարակված՝ արժութային շուկաներում ձևավորված միջին փոխարժեքից,
   7. 7-րդ սյունակում լրացվում է նվիրատվության ամսաթիվը՝ ըստ բանկային հաշվի քաղվածքում ներառված համապատասխան տվյալների,
   8. 8-րդ սյունակում լրացվում է վերադարձված նվիրատվության կամ դրա վերադարձված մասի չափը ՀՀ դրամով, եթե ստացված նվիրատվությունը կամ դրա մի մասը վերադարձվել է,
   9. 9-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
2. «Ծանոթագրություն 1» թերթի «1.2 Օրենքով սահմանված չափը գերազանցող կամ չթույլատրված աղբյուրներից ստացված և վերադարձված դրամական նվիրատվություններ» աղյուսակում լրացվում են հաշվետու տարվա ընթացքում Օրենքով սահմանված չափը գերազանցող կամ չթույլատրված աղբյուրներից ստացված դրամական նվիրատվությունների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է նվիրատուի անունը, ազգանունը կամ անվանումը,
   3. 3-րդ սյունակում լրացվում է նվիրատվության արժույթը,
   4. 4-րդ սյունակում լրացվում է նվիրատվության գումարը՝ համապատասխան արժույթով,
   5. 5-րդ սյունակում նվիրատվությունը արտարժույթով տրված լինելու դեպքում լրացվում է նվիրատվության գումարը ՀՀ դրամով՝ ելնելով գործարքի օրվա դրությամբ ՀՀ Կենտրոնական բանկի կողմից հրապարակված՝ արժութային շուկաներում ձևավորված միջին փոխարժեքից,
   6. 6-րդ սյունակում լրացվում է Օրենքով սահմանված չափը գերազանցող կամ չթույլատրված աղբյուրներից ստացված դրամական նվիրատվություններ վերադարձված լինելու, ինչպես նաև Հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 7**

**«ԾԱՆՈԹԱԳՐՈՒԹՅՈՒՆ 2»**

1. «Ծանոթագրություն 2» թերթի «2.1 Անշարժ գույքի ձեռքբերման կամ օտարման գծով հաշվարկված նվիրատվություններ» տողում լրացվում է հաշվետու տարվա ընթացքում Օրենքի 24-րդ հոդվածի համաձայն կուսակցության անշարժ գույքի գծով հաշվարկված նվիրատվությունների գումարի ընդհանուր չափը, որը հավասար է «Գույք» թերթի «2.2 Տարվա ընթացքում անշարժ գույքի ձեռքբերման գործարքներ» և «2.3 Տարվա ընթացքում անշարժ գույքի օտարման գործարքներ» աղյուսակների 7-րդ սյունակներում լրացված բոլոր տողերի հանրագումարին։
2. «Ծանոթագրություն 2» թերթի «2.2 Տրանսպորտային միջոցների ձեռքբերման կամ օտարման գծով հաշվարկված նվիրատվություններ» տողում լրացվում է հաշվետու տարվա ընթացքում Օրենքի 24-րդ հոդվածի համաձայն կուսակցության տրանսպորտային միջոցների գծով հաշվարկված նվիրատվությունների գումարի ընդհանուր չափը, որը հավասար է «Գույք» թերթի «2.5 Տարվա ընթացքում տրանսպորտային միջոցների ձեռքբերման գործարքներ» և «2.6 Տարվա ընթացքում տրանսպորտային միջոցների օտարման գործարքներ» աղյուսակների 9-րդ սյունակներում լրացված բոլոր տողերի հանրագումարին։
3. «Ծանոթագրություն 2» թերթի «2.3 Կուսակցության օգտին անհատույց կատարված աշխատանքներ կամ ծառայություններ» աղյուսակում լրացվում է հաշվետու տարվա ընթացքում կուսակցության օգտին անհատույց կատարված աշխատանքներից կամ մատուցված ծառայություններից ստացված մուտքերի վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է կուսակցության օգտին անհատույց աշխատանք կատարած կամ ծառայություն մատուցած ֆիզիկական անձի դեպքում՝ անունը ազգանունը, իսկ իրավաբանական անձի դեպքում՝ անվանումը,
   3. 3-րդ սյունակում նկարագրվում է ստացված աշխատանքի կամ ծառայության բնույթը,
   4. 4-րդ սյունակում լրացվում է ստացված աշխատանքի կամ ծառայության գնահատվող գումարը ՀՀ դրամով` հիմք ընդունելով սույն Կարգի 10-րդ կետը,
   5. 5-րդ սյունակում լրացվում է աշխատանքի կամ ծառայության ստացման ամսաթիվը,
   6. 6-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
4. Աշխատանքների կատարումը կամ ծառայությունների մատուցումը չի համարվում կամավոր աշխատանք, եթե դրանց կատարման համար պահանջվում է որոշակի մասնագիտական որակավորում, դրանց դիմաց աշխատանք կատարողը կամ ծառայություններ մատուցողը այլ դեպքերում սովորաբար ստանում է հատուցում, և աշխատանքի կամ ծառայության մատուցման տևողությունը գերազանցում է շաբաթական 20 ժամը:
5. «Ծանոթագրություն 2» թերթի «2.4 Տեղական և միջազգային համագործակցության շրջանակներում կուսակցությանն ու նրա անդամներին ուսումնառության, վերապատրաստման, համաժողովներին, սեմինարներին ու նմանատիպ այլ միջոցառումներին մասնակցության նպատակով հատուցված համապատասխան միջոցներ» աղյուսակում լրացվում են հաշվետու ժամանակաշրջանում կուսակցությանը ու նրա անդամներին հատուցված միջոցների, իսկ դրանց որոշման անհնարինության դեպքում՝ այդ միջոցառումներին մասնակցության նպատակով ՀՀ Կառավարության 2005 թվականի դեկտեմբերի 29-ի N 2335-Ն որոշմամբ սահմանված օրապահիկի և գիշերավարձի ծախսերի համար սահմանված գումարների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է հատուցող կազմակերպության (գործընկերոջ) անվանումը,
   3. 3-րդ սյունակում լրացվում է հատուցող կազմակերպության (գործընկերոջ) գտնվելու վայրի հասցեն,
   4. 4-րդ սյունակում լրացվում է ուսումնառության, վերապատրաստման, համաժողովների, սեմինարների ու նմանատիպ այլ միջոցառումների նկարագիրը,
   5. 5-րդ սյունակում լրացվում է ուսումնառության, վերապատրաստման, համաժողովների սեմինարների ու նմանատիպ այլ միջոցառումների անցկացման վայրը,
   6. 6-րդ սյունակում լրացվում է միջոցառման գնահատվող գումարը,
   7. 7-րդ սյունակում լրացվում է միջոցառման սկզբի ամսաթիվը,
   8. 8-րդ սյունակում լրացվում է միջոցառման ավարտի ամսաթիվը,
   9. 9-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
6. «Ծանոթագրություն 2» թերթի «2.5 Անշարժ գույքը կուսակցությանը վարձակալության կամ օգտագործման հանձնելու վերաբերյալ տվյալներ» աղյուսակում լրացվում են անշարժ գույքը կուսակցությանը վարձակալության կամ օգտագործման հանձնելու վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում բացվող ցանկից ընտրվում է անշարժ գույքի համապատասխան տեսակը, ընդ որում, եթե հողամասը և դրա վրա ամրակայված մեկ կամ մի քանի անշարժ գույքը հաշվառված են մեկ համարի ներքո (տրված է մեկ սեփականության վկայական), տվյալները լրացվում են մեկ տողով,
   3. 3-րդ սյունակում լրացվում է անշարժ գույքի կադաստրային ծածկագիրը կամ սեփականության վկայականի համարը,
   4. 4-րդ սյունակում լրացվում է անշարժ գույքի հասցեն՝ ըստ սեփականության իրավունքի վկայականում նշված տվյալների, իսկ դրա բացակայության դեպքում՝ գույքի փաստացի գտնվելու վայրի հասցեն,
   5. 5-րդ սյունակում լրացվում է անշարժ գույքի կադաստրային արժեքը,
   6. 6-րդ սյունակում լրացվում է անշարժ գույքի շուկայական արժեքը, որը հավասար է տվյալ անշարժ գույքի կադաստրային արժեքի 2.5 տոկոսին՝ հաշվարկված տարեկան կտրվածքով,
   7. 7-րդ սյունակում լրացվում է գործարքի գումարը ՀՀ դրամով, ընդ որում, անհատույց օգտագործման դեպքում լրացվում է 0 (զրո),
   8. 8-րդ սյունակում լրացվում է անշարժ գույքի՝ վարձակալության կամ օգտագործման հանձնված մասի մակերեսը քառակուսի մետրերով, ընդ որում, եթե անշարժ գույքը բաղկացած է մի քանի միավորներից (օրինակ՝ հողամաս, շինություն և այլն), ապա լրացվում են բոլոր միավորների մակերեսները՝ առանձնացված ստորակետներով,
   9. 9-րդ սյունակում լրացվում է անշարժ գույքի՝ վարձակալության կամ օգտագործման հանձնելու տևողությունը հաշվետու տարում՝ հաշվարկված օրացուցային օրերով,
   10. 10-րդ սյունակում լրացվում է Օրենքի 24-րդ հոդվածի 1.1-ին մասի համաձայն հաշվարկված ոչ դրամային մուտքը (բնեղենով նվիրատվությունը),
   11. 11-րդ սյունակում լրացվում է անշարժ գույքը վարձակալության կամ անհատույց օգտագործմանը հանձնելու ամսաթիվը,
   12. 12-րդ սյունակում լրացվում է անշարժ գույքը վարձակալության կամ անհատույց օգտագործմանը հանձնելու ժամկետը,
   13. 13-րդ սյունակում լրացվում է գույքի սեփականատեր ֆիզիկական անձի դեպքում անունը և ազգանունը, իսկ իրավաբանական անձի դեպքում՝ անվանումը,
   14. 14-րդ սյունակում լրացվում է գույքի սեփականատիրոջ հաշվառման կամ գրանցման հասցեն
   15. 15-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:
7. «Ծանոթագրություն 2» թերթի «2.6 Այլ ոչ դրամական նվիրատվություններ» աղյուսակում լրացվում են նախորդ աղյուսակներում չներառված այլ ոչ դրամական նվիրատվությունների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է նվիրատուի անունը և ազգանունը՝ ըստ անձնագրային տվյալների,
   3. 3-րդ սյունակում լրացվում է նվիրատուի անձը հաստատող փաստաթղթի համարը,
   4. 4-րդ սյունակում լրացվում է նվիրատվության առարկան,
   5. 5-րդ սյունակում նվիրատվության գնահատվող գումարը՝ հիմք ընդունելով Կարգի 10-րդ կետը,
   6. 6-րդ սյունակում անշարժ գույքի դեպքում լրացվում է համապատասխան գործարքի պետական գրանցման ամսաթիվը, իսկ այլ տեսակի նվիրատվության դեպքում՝ ֆիզիկական անձանց կողմից նվիրատվության առարկայի՝ կուսակցությանը փաստացի փոխանցման ամսաթիվը,
   7. 7-րդ սյունակում լրացվում է Հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 8**

**«ԾԱՆՈԹԱԳՐՈՒԹՅՈՒՆ 3»**

1. «Ծանոթագրություն 3» թերթի «3.1 Մուտքի վճարներ» և «3.2 Անդամավճարներ» աղյուսակներում կուսակցության կանոնադրությամբ մուտքի վճար կամ անդամավճար սահմանված լինելու դեպքում լրացվում են հաշվետու տարվա ընթացքում, համապատասխանաբար, մուտքի վճարների և անդամավճարների վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է մուտքի վճար կամ անդամավճար վճարած անձի անունը, ազգանունը՝ ըստ անձնագրային տվյալների,
   3. 3-րդ սյունակում լրացվում է մուտքի վճար կամ անդամավճար վճարած անձի անձը հաստատող փաստաթղթի համարը,
   4. 4-րդ սյունակում լրացվում է մուտքի վճարի կամ անդամավճարի գումարի չափը՝ ՀՀ դրամով,
   5. 5-րդ սյունակում լրացվում է մուտքի վճարի կամ անդամավճարի վճարման ամսաթիվը,
   6. 6-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 9**

**«ԾԱՆՈԹԱԳՐՈՒԹՅՈՒՆ 4»**

1. «Ծանոթագրություն 4» թերթի «4.1 Կուսակցության անշարժ գույքի վաճառքից մուտքեր» և «4.2 Կուսակցության անշարժ գույքի վարձակալության հանձնումից մուտքեր» աղյուսակներում համապատասխանաբար լրացվում են հաշվետու տարվա ընթացքում կուսակցության անշարժ գույքի վաճառքից և վարձակալության հանձնումից ստացված մուտքերի վերաբերյալ հետևյալ տեղեկությունները՝
   1. 1-ին սյունակներում լրացվում է տողի հերթական համարը,
2. 2-րդ սյունակում բացվող ցանկից ընտրվում է անշարժ գույքի համապատասխան տեսակը,
3. 3-րդ սյունակներում լրացվում է անշարժ գույքի կադաստրային ծածկագիրը կամ սեփականության վկայականի համարը,
4. 4-րդ սյունակում լրացվում է անշարժ գույքի հասցեն՝ ըստ սեփականության իրավունքի վկայականում նշված տվյալների, իսկ դրա բացակայության դեպքում՝ գույքի փաստացի գտնվելու վայրի հասցեն,
5. 5-րդ սյունակներում լրացվում է համապատասխանաբար առքուվաճառքի կամ վարձակալության պայմանագրի՝ պետական գրանցման ամսաթիվը,
6. 6-րդ սյունակներում լրացվում է տվյալ անշարժ գույքի համապատասխանաբար վաճառքից կամ վարձակալության հանձնումից ստացված մուտքերի գումարի չափը՝ ՀՀ դրամով,
7. 7-րդ սյունակներում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 10**

**«ԾԱՆՈԹԱԳՐՈՒԹՅՈՒՆ 5»**

1. «Ծանոթագրություն 5» թերթի «5.1 Կուսակցության հիմնադրած զանգվածային լրատվության միջոցների և հրատարակչությունների՝ հաշվետու տարում կուսակցությանը փոխանցած միջոցներ» աղյուսակում լրացվում են հաշվետու տարվա ընթացքում կուսակցության հիմնադրած զանգվածային լրատվության միջոցների և հրատարակչությունների կողմից կուսակցությանը փոխանցած միջոցների (շահաբաժինների) վերաբերյալ հետևյալ տեղեկությունները՝
   1. 1-ին սյունակում լրացվում է տողի հերթական համարը,
   2. 2-րդ սյունակում լրացվում է ընկերության լրիվ անվանումը՝ համաձայն կուսակցության կանոնադրության,
   3. 3-րդ սյունակում լրացվում է ընկերության կանոնադրական կապիտալում կուսակցության մասնաբաժինը՝ տոկոսային արտահայտությամբ,
   4. 4-րդ սյունակում լրացվում է կուսակցության շահաբաժնի գումարի չափը,
   5. 5-րդ սյունակում լրացվում է ընկերության՝ հաշվետու տարվա գործունեությամբ ստացված ֆինանսական շահույթի կամ վնասի ընդհանուր գումարի չափը,
   6. 6-րդ սյունակում լրացվում են Հաշվետվությունը ներկայացնող անձի կողմից անհրաժեշտ համարվող այլ տեղեկություններ։

**ԳԼՈՒԽ 11**

**«ԾԱՆՈԹԱԳՐՈՒԹՅՈՒՆ 6»**

1. «Ծանոթագրություն 6» թերթի «6.1 Այլ մուտքերի բացվածք», ինչպես նաև «6.2 Այլ ելքերի բացվածք» աղյուսակները լրացվում են կուսակցության տարեկան հաշվետվության «Մուտքեր Ելքեր» թերթի համապատասխանաբար «1.7 Այլ մուտքեր» և «2.10 Այլ ելքեր» տողերում տվյալ լրացնելու դեպքում: «6.1 Այլ մուտքերի բացվածք», ինչպես նաև «6.1 Այլ ելքերի բացվածք» աղյուսակներում լրացվում են համապատասխանաբար այլ մուտքերի և այլ ելքերի վերաբերյալ հետևյալ տեղեկությունները՝
2. 1-ին սյունակներում լրացվում է տողի հերթական համարը,
3. 2-րդ սյունակներում լրացվում է համապատասխանաբար մուտքի կամ ելքի անվանումը,
4. 3-րդ սյունակում լրացվում է համապատասխանաբար մուտքի կամ ելքի գումարը ՀՀ դրամով,
5. 4-րդ սյունակում լրացվում է համապատասխանաբար մուտքի կամ ելքի ամսաթիվը,
6. 5-րդ սյունակում լրացվում է համապատասխանաբար մուտքի կամ ելքի մանրամասն նկարագրությունը, ինչպես նաև հաշվետվությունը ներկայացնող անձի կողմից անհրաժեշտ համարվող այլ տեղեկություններ:

**ԳԼՈՒԽ 12**

**«ՀԱՎԵԼՎԱԾ»**

1. «Հավելված» թերթը լրացվում է այն դեպքում, երբ կուսակցությունը հաշվետու տարում օգտագործել է Օրենքի 26-րդ հոդվածի 7-9-րդ մասերով նախատեսված նպատակային ֆինանսավորման միջոցներ: «Հավելված» թերթի «1․ Կանանց, երիտասարդներին, հաշմանդամություն ունեցող անձանց և ազգային փոքրամասնությունների ներկայացուցիչներին կուսակցության գործունեության մեջ ներգրավելուն ուղղված միջոցառումների իրականացման նպատակով կատարված ծախսեր», «2․ Կուսակցության տարածքային ներկայացվածության և տարածքային ստորաբաժանումների գործունեության ապահովման նպատակով կատարված ծախսեր», «3․ Կուսակցության գաղափարախոսության, ծրագրային նպատակների և հանրային քաղաքականության հարցերի մասին հետազոտությունների անցկացման, հրապարակման ու տարածման նպատակով կատարված ծախսեր» աղյուսակներում լրացվում են համապատասխանաբար կանանց, երիտասարդներին, հաշմանդամություն ունեցող անձանց և ազգային փոքրամասնությունների ներկայացուցիչներին կուսակցության գործունեության մեջ ներգրավելուն ուղղված միջոցառումների իրականացման, կուսակցության տարածքային ներկայացվածության և տարածքային ստորաբաժանումների գործունեության ապահովման նպատակով, ինչպես նաև կուսակցության գաղափարախոսության, ծրագրային նպատակների և հանրային քաղաքականության հարցերի մասին հետազոտությունների անցկացման, հրապարակման ու տարածման նպատակով կատարված ծախսերի վերաբերյալ հետևյալ տեղեկությունները՝
   1. 1-ին սյունակներում լրացվում է տողի հերթական համարը,
   2. 2-րդ սյունակներում լրացվում է համապատասխան ծախսի անվանումը,
   3. 3-րդ սյունակում լրացվում է համապատասխան ծախսի գումարը ՀՀ դրամով,
   4. 4-րդ սյունակում լրացվում է համապատասխան ծախսի ամսաթիվը,
   5. 5-րդ սյունակում լրացվում է համապատասխան ծախսի մանրամասն նկարագրությունը, ինչպես նաև հաշվետվությունը ներկայացնող անձի կողմից անհրաժեշտ համարվող այլ տեղեկություններ:»: